Miercuri, 20 martie, procurorii Direcției de Investigare a Infracțiunilor de Criminalitate Organizată și Terorism – Structura Centrală au efectuat mai multe percheziții pe raza municipiului București și a județelor Ilfov și Prahova.
În urma perchezițiilor, anchetatorii au dispus reținerea a 5 inculpați și măsura controlului judiciar față de un altul, cercetați pentru săvârșirea infracțiunilor de constituirea unui grup infracțional organizat, camătă, șantaj și complicitate la șantaj.
"În urma perchezițiilor domiciliare efectuate au fost identificate și ridicate sumele de 10.210 lei și 900 euro, o armă neletală cu 24 cartușe cu proiectil din cauciuc, 10 cartușe calibru 12 pentru armă de vânătoare, înscrisuri cu valoarea probatorie, precum și alte mijloace de probă" au transmis reprezentanții DIICOT.
Citește și Ce șpăgi lua de la șoferi polițistul Serviciului Rutier Prahova prins în flagrant de ofițerii DGA
FOTO: Ce au găsit procurorii acasă la suspecți